บาทเปิด 35.41 แข็งค่าตามภูมิภาค
เงินบาทเปิดตลาด 35.41 บาทต่อดอลล่าร์  แข็งค่าตามภูมิภาคหลังตัวเลขภาคบริการสหรัฐฯกดดอลล์อ่อน จับตาตัวเลขจ้างงานคืนนี้
4 มี.ค. 2559

เงินบาทเปิดตลาด 35.41 บาทต่อดอลล่าร์  แข็งค่าตามภูมิภาคหลังตัวเลขภาคบริการสหรัฐฯกดดอลล์อ่อน จับตาตัวเลขจ้างงานคืนนี้
นักบริหารเงิน เปิดเผยว่า เงินบาทเปิดตลาดเช้านี้อยู่ที่ระดับ 35.41 บาท/ดอลลาร์ แข็งค่าจากช่วงปิดตลาดเย็นวานนี้ที่ระดับ 35.50/51 บาท/ดอลลาร์ เคลื่อนไหวในทิศทางเดียวกับภูมิภาค เนื่องจากดอลลาร์ปรับตัวอ่อนค่าหลังตัวเลขเศรษฐกิจสหรัฐออกมาแย่กว่าที่นักลงทุนคาดการณ์ไว้ ประกอบกับมีเงินทุนต่างประเทศไหลเข้ามาในตลาดหุ้น
"บาทแข็งค่าตามภูมิภาคเนื่องจากเมื่อคืนนี้ดอลลาร์อ่อนค่าหลังตัวเลขภาคบริการและการขอรับสวัสดิการฯ แย่กว่าที่ตลาดคาดการณ์เอาไว้" นักบริหารเงิน กล่าว
นักบริหารเงิน คาดวันนี้เงินบาทจะเคลื่อนไหวในกรอบระหว่าง 35.35-35.50 บาท/ดอลลาร์
"บาทยังมีโอกาสแข็งค่าได้อีก ต้องรอดูตัวเลขการจ้างงานนอกภาคเกษตรของสหรัฐคืนนี้ว่าเป็นอย่างไร" นักบริหารเงิน กล่าว